На основу члана 7. Споразума између Савјета министара Босне и Херцеговине и Владе Републике Аустрије о научној и технолошкој сарадњи, Министарство цивилних послова Босне и Херцеговине ,објављује

**КОНКУРС ЗА СУФИНАНСИРАЊЕ БОРАВКА И ПУТОВАЊА У ОКВИРУ САРАДЊЕ ИСТРАЖИВАЧА КОЈИ РАДЕ НА РЕАЛИЗАЦИЈИ ЗАЈЕДНИЧКИХ НАУЧНОИСТРАЖИВАЧКИХ ПРОЈЕКАТА У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БОСНЕ И ХЕРЦЕГОВИНЕ И РЕПУБЛИКЕ АУСТРИЈЕ ЗА ПЕРИОД 2019-2020**

**Предмет конкурса**

Предмет конкурса је суфинансирање узајамних посјета истраживача (трошкови путовања и боравка) који се реализују у оквиру пројектних активности одобрених пројеката с циљем научне и технолошке сарадње двије земље.

**Циљ програма**

* Финансирање мобилности истраживача у оквиру заједничких истраживачких пројеката с циљем да се стимулише међународна сарадња у истраживањима
* Пружање прилике истраживачима да сарађују у међународном окружењу и да развијају своје научне каријере, нарочито када су у питању истраживачи у раној фази каријере, средњој фази те жене истраживачи.

**Максимално 15 заједничких пројеката биће подржано у оквиру овог позива.**

1. **Опште одредбе**

Министарство цивилних послова Босне и Херцеговине, у име босанскохерцеговачке стране и Федерално Министарство науке, образовања и истраживања Републике Аустрије, које представља Аустријска агенција за међународну мобилности и сарадњу у образовању, науци и истраживању (OeAD),у име аустријске стране, координирају активности којима се спроводи Споразум између Савјета министара Босне и Херцеговине и Владе Републике Аустрије о научној и технолошкој сарадњи.

Пројектни приједлози морају бити поднесени у Аустрији (OeAD GmbH) и у Босни и Херцеговини.

Конкурсом су обухваћени пројекти научне и технолошке сарадње у свим научним дисциплинама и тематским областима.

**ТРАЈАЊЕ ПРОЈЕКТА**

Период реализације пројеката је до двије године, од јануара 2019. године до децембра 2020.године.

1. **Услови конкурса**

**У Републици Српској** пројектне приједлоге могу кандидовати истраживачи и научноистраживачке организације у складу са одредбама Закона о научноистраживачкој дјелатности и технолошком развоју, које су уписане у Регистар научноистраживачких организација који се води при Министарству науке и технологије Републике Српске.

**У Федерацији Босне и Херцеговине** пројектне приједлоге могу пријавити јавне научно-истраживачке и истраживачко-развојне институције у складу са одредбама конкурса за суфинансирање/финансирање научно-истраживачких и истраживачко-развојних пројеката у Федерацији Босне и Херцеговине у 2018. години (објављен на службеној веб страници Федералног министарства образовања и науке: [www.fmon.gov.ba](http://www.fmon.gov.ba) ).

1. **Финансијска подршка**

Заједнички пројекти сарадње биће финансирани од стране Федералног Министарства образовања, науке и истраживања Републике Аустрије, уз подршку Министарства цивилних послова Босне и Херцеговине.

Аустрија ће покрити трошкове путовања и смјештаја и за аустријске и за босанскохерцеговачке истраживаче.

Босанскохерцеговачка страна ће помоћи у тражењу смјештаја за аустријске истраживаче.

**Финансијска ограничења**

АУСТРИА:

Пријава се може поднијети за укупан износ од**10.000 евра**по пројекту (5**.000 евра**по пројекту годишње).

Средства ће се обрачунавати на сљедећи начин:

* Путни трошкови (економска класа) биће исплаћени истраживачима (босанскохерцеговачким и аустријским истраживачима) на бази поднесених рачуна.
* Трошкови смјештаја за босанскохерцеговачке истраживаче који путују у Аустрију:

100 евра – по дану до 14 дана или 1500 евра – по мјесецу за дугорочне посјете између 15 дана и максимално до три мјесеца.

* Трошкове смјештаја за аустријске истраживаче који путују у Босну и Херцеговину: Тамо гдје је могуће смјештај ће обезбиједити босанскохерцеговачка страна и дневнице у износу до 20 евра – по дану до 14 дана или 300 евра– по мјесецу за дугорочне посјете.

Уколико босанскохерцеговачка страна није у могућности да обезбиједи смјештај сљедећи износи ће бити финансирани: 60 евра- по дану до 14 дана или 1000 евра по мјесецу за дугорочне посјете између 15 дана до максимално 3 мјесеца.

* Потрошни материјал: 400.- евра паушал по пројекту у оправданим случајевима као дио одобреног максималног прорачуна.

***Напомена:***

* Уколико ваша пријава буде успјешна, биће вам финансиране само активности у оквиру дјелокруга смјерница.
* Научно и финансијско извјештавање о пројекту је ОБАВЕЗНО
* Истраживачки боравци у обје земље су ОБАВЕЗНИ.

1. **Процедура пријављивања**

На подносиоцима пријава је да сами пронађу своје партнере на истраживању. Приједлози који не буду поднијети у обје земље неће се узимати у разматрање за финансирање. Процедура позива за подношење пријава подразумијева висок ниво компетитивности, због чега пријављивање не гарантује финансирање.

Заједничке приједлоге пројеката истраживачки тимови истовремено пријављују координаторима Програма за обје стране.

Пројектне апликације за истраживачке пројекте подносе се на енглеском језику и на једном од три службена језика Босне и Херцеговине.

Уз пријавни образац мора се доставити сљедећа документација:

* Кратки CV за сваког члана пројектног тима
* Листа релевантних радова објављених у последњих пет година за све чланове пројектног тима
* Кратки опис партнерских институција
* Доказ о учешћу у међународним програмима
* Перспектива даље сарадње
* План размјене истраживача
* Кратки опис пројектних задатака за све чланове пројектног тима (Аустрија и Босна и Херцеговина)

Пријаве пројеката на конкурс се подносе на обрасцима који се могу преузети са веб странице Министарства цивилних послова Босне и Херцеговине [www.mcp.gov.ba](http://www.mcp.gov.ba/) (линк конкурси), односно на веб страницама ентитетских министарстава науке [www.fmon.gov.ba](http://www.fmon.gov.ba) i [www.vladars.net](http://www.vladars.net).

Истраживачи из Босне и Херцеговине за учешће у заједничким пројектима морају да обезбиједе и писану сагласност аустријског партнера на апликационом обрасцу.

Партнери из Босне и Херцеговине пријаве на конкурс предају у ентитетска министарства за науку до **30. септембра 2018. године** на адресу Федералног министарства образовања и науке, др Анте Старчевића бб, 88 0000 Мостар (за апликанте са подручја Федерације Босне и Херцеговине) или Министарства науке и технологије Републике Српске, Трг Републике Српске 1, 78000 Бања Лука (за апликанте са подручја Републике Српске) с назнаком „Пријава за суфинансирање боравка и путовања у оквиру сарадње истраживача који раде на реализацији заједничких научноистраживачких пројеката у оквиру научне и технолошке сарадње између Босне и Херцеговине и Републике Аустрије за 2019-2020“.

Партнери из Аустрије пријаве предају у Републици Аустрији OeAD-GmbH (Austrian Agency for international Cooperation in Education and Research) ICM – Centre for International Cooperation & Mobility.

Непотпуне пријаве пројеката као и пријаве примљене након наведеног рока неће бити разматране.

1. **Избор пројектних приједлога и критеријуми за оцјену**

Све пројектне апликације које подносе апликанти из Босне и Херцеговине морају испуњавати опште и посебне услове одредби правилника/критерија о суфинансирању научно истраживачких пројеката које примјењује Федерално министарство образовања и науке (за апликанте с подручја Федерације Босане и Херцеговине) и Министарство науке и технологије Републике Српске (за апликанте са подручја Републике Српске).

Предност имају они приједлози пројеката који имају веће учешће младих истраживача, који се базирају на националним научноистраживачким пројектима које финансирају ентитетска министарства и који се финансирају из међународних извора.

Заједничка комисија за научнотехнолошку сарадњу између Босне и Херцеговине и Републике Аустрије извршиће избор пројеката за финансирање.

Резултати о коначном избору заједничких пројеката за финансирање биће објављени до краја децембра 2018. године.

**7. Извјештавање и праћење пројеката**

Завршни извјештај на енглеском језику и једном од три службена језика у Босни и Херцеговини, босанскохерцеговачки истраживачи подносе Министарству цивилних послова Босне и Херцеговине, путем ентитеских министарстава надлежних за науку (Федерално министарство образовања и науке, Министарство науке и технологије Републике Српске) најкасније три мјесеца након завршетка пројекта.

У извјештају се морају навести остварени резултати пројекта у поређењу с циљевима предлога пројекта.

Завршни извјештај мора укључивати кратак, концизан резиме. Завршни извјештај биће доступан истраживачима у оквиру овог програма који раде у сличним дисциплинама.

Заједничке публикације истраживача морају наводити подршку Министарства цивилних послова БиХ, односно ентитетских министарстава и аустријског Федералног министарства просвјете, науке и истраживања .

**Интелектуална својина**

Истраживачи из сваке од земаља морају предузети адекватне кораке како би обезбиједили заштиту и дијељење интелектуалне својине која може бити резултат заједничких пројеката.

Министарство цивилних послова БиХ и аустријска Агенција за међународну сарадњу у образовању и истраживању (OeAD GmbH) неће бити одговорни за пријаве које нису примљене. Истраживачима се такође савјетује да се постарају да су пријаве њихових истраживачких партнера благовремено поднијете и примљене у партнерским земљама.

**КОНТАКТ ИНФОРМАЦИЈЕ**

|  |  |
| --- | --- |
| **In Austria** | **In Bosnia and Herzegovina** |
| OeAD-GmbH (Austrian Agency for international Cooperation in Education and Research) ICM – Centre for International Cooperation & Mobility  **Mr Michael Glatzl** Ebendorferstraße 7 A-1010 Vienna Tel. +43 (0)1/ 53408-472 Email: [wtz@oead.at](mailto:wtz@oead.at),  Website: [www.oead.at/wtz](http://www.oead.at/wtz) | Federal Ministry of Education and Science, dr Ante Starčevića bb, 88 0000 Mostar  Ms. Vahida Krekić  [vahida.krekic@fmon.gov.ba](mailto:Vahida.Krekic@fmon.gov.ba)  [www.fmon.gov.ba](http://www.fmon.gov.ba)  Ministry of Science and Technology of Republic of Srpska, Trg Republike Srpske 1, 78000 Banja Luka  Ms.Branka Savić  b.savic@mnk.vladars.net  [www.vladars.net](http://www.vladars.net) |

АПЛИКАЦИОНИ ОБРАЗАЦ

Страна 1

|  |  |  |  |  |  |  |
| --- | --- | --- | --- | --- | --- | --- |
| **ЗАЈЕДНИЧКИ НАУЧНОИСТРАЖИВАЧКИ ПРОЈЕКТИ У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БОСНЕ И ХЕРЦЕГОВИНЕ И РЕПУБЛИКЕ АУСТРИЈЕ ЗА ПЕРИОД 2019-2020** | | | | | | |
|  | |  | | |  | |
| Назив пројекта на једном од званичних језика у БиХ | | |  | | | |
| Назив пројекта на енглеском језику | | |  | | | |
| Скраћени назив пројекта | | |  | | | |
|  | |  | |  | |  |
|  | | | **Аустријски вођа пројекта** | | | **Босанскохерцеговачки вођа пројекта** |
| ИМЕ | | |  | | |  |
| ПРЕЗИМЕ | | |  | | |  |
| НАУЧНО ЗВАЊЕ | | |  | | |  |
| РАДНО МЈЕСТО | | |  | | |  |
| ИНСТИТУЦИЈА | НАЗИВ | |  | | |  |
| АДРЕСА | |  | | |  |
| Телефон | |  | | |  |
| Fax | |  | | |  |
| e-mail | |  | | |  |
| web- stranica | |  | | |  |
| Датум почетка пројекта | | | | | Дужина трајања истраживања | |
|  |  |  |  |  |  |  |

  АПЛИКАЦИОНИ ОБРАЗАЦ

Страна 2

|  |  |  |  |  |  |
| --- | --- | --- | --- | --- | --- |
| **ЗАЈЕДНИЧКИ НАУЧНОИСТРАЖИВАЧКИ ПРОЈЕКТИ У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БОСНЕ И ХЕРЦЕГОВИНЕ И РЕПУБЛИКЕ АУСТРИЈЕ ЗА ПЕРИОД 2019-2020** | | | | | |
|  |  | | |  | |
| ОЧЕКИВАНИ РЕЗУЛТАТИ И ПРИМЈЕНА | | | | | |
| ПУБЛИКАЦИЈЕ | |  | | | |
| ДРУГО  ( патенти, лиценце,  укључивање у друге  пројекте,.) | |  | | | |
|  |  | |  | |  |
| ПОТПИСИ И САГЛАСНОСТИ ИНСТИТУЦИЈА | | | | | |
|  | | У Аустрији | | | У Босни и Херцеговини |
| Потпис вође пројекта и  датум потписа | |  | | |  |
| Руководилац институције | | У потпуности се слажем са садржајем пројекта и подржавам  суфинансирање боравака истраживача | | | |
| ПОТПИС И ДАТУМ | |  | | |  |
| Име и презиме | |  | | |  |
| Звање / Функција | |  | | |  |
| Мјесто за печат | | М.П. | | | М.П. |
|  |  |  |  |  |  |

АПЛИКАЦИОНИ ОБРАЗАЦ

Страна 3

|  |  |  |  |  |  |  |  |
| --- | --- | --- | --- | --- | --- | --- | --- |
| **ЗАЈЕДНИЧКИ НАУЧНОИСТРАЖИВАЧКИ ПРОЈЕКТИ У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БОСНЕ И ХЕРЦЕГОВИНЕ И РЕПУБЛИКЕ АУСТРИЈЕ ЗА ПЕРИОД 2019-2020** | | | | | | | |
|  |  |  |  |  |  |  |  |
| **БОРАВЦИ ИСТРАЖИВАЧА** | | | | | | | |
|  | **Боравци истраживача из Аустрије у БиХ** | | | | Боравци истраживача из БиХ у  Аустрији | | |
| година | број особа  на годину | број дана  за сваку особу¹ | број мјесеци за сваку особу² | путовања унутар  Аустрије | број особа на годину | број  дана за сваку особу¹ | број мјесеци за сваку особу² |
| ПРВА ГОДИНА |  |  |  |  |  |  |  |
| Укупни број дана/мјесеци  за све истраживаче за прву годину |  |  |  |  |  |  |
| ДРУГА ГОДИНА |  |  |  |  |  |  |  |
| Укупни број дана/мјесеци  за све истраживаче за другу годину |  |  |  |  |  |  |
| УКУПНО ЗА ОБЈЕ ГОДИНЕ |  |  |  |  |  |  |  |

¹ ако боравак траје краће од једног мјесеца

² ако боравак траје дуже од једног мјесеца